**Atbildes uz jautājumiem par 4.3.6.4. pasākumu**

**“Atbalsta instrumentu izstrāde un ieviešana ģimenes funkcionalitātes stiprināšanai” (2.kārta)**

|  |  |
| --- | --- |
| **Jautājums** | **Atbilde** |
| Maksimālais attiecināmais ESF plus finansējuma apmērs nepārsniedz 85 % no projekta kopējā attiecināmā finansējuma, bet valsts budžeta līdzfinansējums nav mazāks par 15 % no projekta kopējā attiecināmā finansējuma.  Vai tas nozīmē, ka jābūt 15% jau uz projekta iesniegšanu garantētam no valsts budžeta vai arī valsts , ja projekts tiks apstiprināts, dos 15 % budžetu klāt. | Valsts budžets ir viens no finansējuma avotiem, un gadījumā, ja projekts tiks apstiprināts, valsts budžets nodrošinās 15% no projekta kopējā attiecināmā finansējuma. Tas nozīmē, ka 15% līdzfinansējums no valsts budžeta nav jābūt garantētam projekta iesniegšanas brīdī, bet tiks piešķirts pēc projekta apstiprināšanas. |
| Sakiet, ja ir atbalstāma telpu noma, vai ir atbalstāma arī mobilo kabinetu noma izbraukumu nodrošināšanai? Piemēram, izbraukuma kemperi / treileri / parvietojamās moduļēkas uc? | Jā, ja mobilie kabineti, piemēram, izbraukuma kemperi, treileri vai pārvietojamās moduļēkas, ir iekļauti pakalpojuma aprakstā un sniegts atbilstošs pamatojums, ka tie ir nepieciešami pakalpojumu nodrošināšanai, tad šādas nomas izmaksas ir atbalstāmas. Galvenais ir pamatot šo izmaksu nepieciešamību, lai nodrošinātu projekta mērķu sasniegšanu un atbilstību projekta darbības specifikai. |
| Vai sievietes, kuras ir pakļautas vardarbībai ģimenē, tiktu vērtētas kā atbalstāma mērķa grupa šim projektam? | Lūdzam skatīt pielikumu “Skaidrojums par atbilstību mērķa grupai” |
| ***Sagatavots un ievietots uz 14.10.2024.*** | |
| MK noteikumu 19.punktā teikts šo noteikumu 18.1. apakšpunktā minētās tiešās attiecināmās personāla izmaksas ietver finansējuma saņēmēja projekta vadības un īstenošanas personāla izmaksas, izņemot virsstundas. Ja personāla iesaiste projektā ir nodrošināta saskaņā ar daļlaika izmaksu attiecināmības principu, attiecināma ir ne mazāka kā 30 procentu noslodze. Ja personāls ir nodarbināts nepilnu darba laiku, atlīdzības izmaksas nosakāmas atbilstoši nepilnā darba laika noslodzei.  Vai šis punkts paredz, ka projektā iesaistītajam personālam jānostrādā mēnesī 0,3 slodze vai tomēr 0,3 slodze gadā?  Kā šādā gadījumā rīkoties, ja speciālisti, kas piesaistīti projektā un konkrētām nodarbībām, pakalpojumiem - nesasniedz 0.3 slodzi mēnesī? | *Vēršam uzmanību, ka:*   * finansējuma saņēmējs projekta īstenošanas personālu *var piesaistīt gan uz darba līguma* (t.sk. nepilnā slodzē tikai uz projektu, kas ir mazāka par 30% no normālā darba laika un būs uzskatāma kā 100 % noslodze projektā) vai arī kā *ārpakalpojumu uz uzņēmuma līguma pamata*; * savukārt, ja projekta īstenošanā plānots iesaistīt esošo personālu, tad slēdz vienošanos pie esošā darba līguma par papildu darba veikšanu un nosaka uz projektu attiecināmo slodzes daļu (vismaz 30% no normālā darba laika, ja slodze mazāka, tad atlīdzības izmaksas jāsedz no 40% vienotās likmes). Bet nav korekti slēgt uzņēmuma līgumu ar esošo darbinieku, jo, veicot vienus un tos pašus darba pienākumus (pamatdarbā un projektā), viņš nevar būt vienlaikus gan darbinieks (darba ņēmējs), gan pakalpojuma sniedzējs, tās ir divas dažādas lomas.   *Ja projekta atbalsta pasākumu īstenošanas personāls tiek piesaistīts uz ārpakalpojuma līguma pamata, lai noskaidrotu pieejamos risinājumus, iespējamās izmaksas un potenciālo piegādātāju/pakalpojumu sniedzēju loku, nepieciešams veikt tirgus izpēti. Iepirkumu uzraudzības biroja mājas lapā ir sagatavots palīgs iepirkumu veicējam “Iepirkuma ceļvedis” (pieejams:* [*https://www.iub.gov.lv/lv/iepirkumacelvedis*](https://www.iub.gov.lv/lv/iepirkumacelvedis)*), kur detalizēti skaidrots iepirkuma process – soli pa solim, tai skaitā plaša informācija par tirgus izpētes organizēšanu (Pieejams:* [*https://www.iub.gov.lv/lv/1-vajadziba-tirgus-izpeteligumcena*](https://www.iub.gov.lv/lv/1-vajadziba-tirgus-izpeteligumcena) *).*  Tostarp saskaņā ar 2023.gada 25.septembra vadlīniju Nr.1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” 7.6. apakšpunktā minēto un MK noteikumu 19.punktā noteikto personāla atlīdzības izmaksām jābūt atbilstošām finansējuma saņēmēja iestādes atlīdzības sistēmā noteiktajai samaksai par līdzvērtīga darba veikšanu vai atbilstošām vidējai darba samaksai saskaņā ar Latvijas Republikas Centrālās statistikas pārvaldes datiem par līdzvērtīgu darbu attiecīgajā nozarē. |
| Vai projekta ietvaros mērķa grupa vienlaikus var atbilst, gan MK noteikumu 3.1.-3.5. apakšpunktos definētajai, gan 3.6.-3.7. apakšpunktos definētajai, ja ir paredzēts sniegt vienu atbalsta pakalpojumu? | Attiecībā uz atbilstību mērķa grupai aicinām izvērtēt LM sagatavoto skaidrojošo materiālu par mērķa grupu, “Mērķa grupas skaidrojums” [4.3.6.4. Atbalsta instrumentu izstrāde un ieviešana ģimenes funkcionalitātes stiprināšanai, 2.kārta | Centrālā finanšu un līgumu aģentūra (cfla.gov.lv)](file:///C:\Users\cf-andza\Downloads\šeit).  *Vēršam uzmanību, ka* projekta iesniegumā *var plānot atbalstu tikai vienai no mērķa grupām*, *nav obligāta prasība nodrošināt atbalstu vienlaikus vairākām mērķa grupām* un tā kā pieejamā finansējuma grozs tiek sadalīts divās grupās – MK noteikumu 3.1.-3.5. punktos minētā mērķa grupa un MK noteikumu 3.6.-3.7. punktos minētā mērķa grupa, ir būtiski nodefinēt mērķa grupas atbilstību vienai no šīm grupām. |